als_Latn dik_Latn sag_Latn
Një bandë me më shumë se 100 persona të dyshuar si “peshkues” janë akuzuar në Shtetet e Bashkuara dhe në Egjipt në lidhje me një skemë globale për vjedhjen e kredencialeve bankare dhe paratë në llogaritë e viktimave.
53 të paditur nga mosha 18 deri 44 akuzohen nga një padi e përbashkët të bërë të ditur të mërkurën në gjykatën federale në Los Anxhelos. Një person akuzohet në nivel shteti dhe 47 bashkëpunëtorë të dyshuar janë akuzuar në Egjipt.
Padia është përfundimi i arritur nga një hetim prej 2 vitesh e gjysmë, i quajtur Operacioni Peshk i Fërguar.
Të dyshuarit në Egjipt dërgonin email-e të rreme duke pretenduar se ishin korrespondencë e ligjshme nga bankat e viktimave, duke nxitur viktimat të përditësonin regjistrat e tyre bankarë online. Email-et referoheshin nga një bankë e rremë online nën kontrollin e kriminelëve, që u kërkonte viktimave një emër përdorimi dhe fjalëkalim.
Autoritetet deklarojnë se drejtuesit nga Sh.B.A. të quajtur Kenneth Joseph Lucas, 25 vjeç, Nichole Michelle Merzi, 24 vjeçe, dhe Jonathan Preston Clark, 25 vjeç, rekrutonin njerëz për të hapur llogari në Bank of America dhe Wells Fargo. Anëtarët e bandës në Egjipt kontrollonin llogaritë e viktimave dhe tërhiqnin pjesë të tyre.
“Kjo organizatë ndërkombëtare “peshkimi” ka pasur një ndikim të rëndësishëm ndaj dy bankave dhe u kanë shkaktuar shumë probleme qindra, dhe ndoshta mijëra klientëve,” thotë prokurori George S. Cardona në një deklaratë.
Padia nuk bën të ditur sa para ka vjedhur banda. Por zëdhënësja e FBI Laura Eimiller thotë se autoritetet deri tani kanë identifikuar rreth 1.5 milionë $ që banda ka transferuar nga llogaritë e viktimave. Jo të gjitha paratë janë tërhequr me sukses në llogaritë marrëse nga kriminelët. Në disa raste, thotë ajo, bankat kanë zbuluar transferimet e paligjshme dhe kanë bllokuar paratë para se të tërhiqeshin. (Herë të lexuara: 270)
als_Latn als_Latn als_Latn als_Latn als_Latn als_Latn als_Latn